sagorsarker/bangla-wikipedia huggingface dataset:
গ্নোম বক্সেস

গ্নোম বক্সেস () দূরবর্তী বা ভার্চুয়াল সিস্টেমে প্রবেশের উদ্দেশ্যে নির্মিত গ্নোম ডেস্কটপ এনভায়রনমেন্ট বা গ্নোম গ্রুপের একটি অ্যাপলিকেশন সফটওয়্যার। বক্সেস কিউইএমইউ, কেভিএম এবং লিবভার্ট ভার্চুয়ালকরণ প্রযুক্তি ব্যবহার করে। 
কিছু হার্ডওয়ার এসিস্টেড ভার্চুয়ালাইজেশন যেমন ইন্টেল ভিটি-এক্স সমর্থনের জন্য এর নির্দিষ্ট সিপিইউর প্রয়োজন হয়।
ডিসেম্বর ২০১১ সালে গ্নোম বক্সেস গ্নোম ৩.৩ (৩.৪ এর উন্নয়ন শাখায়) একটি বেটা সফটওয়্যার হিশেবে প্রথম আসে, এবং গ্নোম ৩.৪ এ একটি প্রদর্শন মুক্তি হিশেবে আসে। প্রাথমিকভাবে গ্নোম বক্সেস একটি ভার্চুয়াল মেশিন ব্যবস্থাপক ও দূরবর্তী ডেস্কটপ ক্লায়েন্ট, যেটি লিবভার্ট, লিবভার্ট-জিলিব এবং লিবওএসইনফোর মত প্রযুক্তি ব্যবহার করে। অই কম্পিউটারে তৈরীকৃত ভার্চুয়াল মেশিন ছাড়াও, অন্য কম্পিউটারের ভার্চুয়াল মেশিন দেখা যায় এ প্রযুক্তির কারণে। একটা প্রমাণ ডিস্ক ইমেজ ফাইল, যেমন আইএসও ইমেজ থেকে বক্সেস খুব সহজেই লোকাল ভার্চুয়াল মেশিন তৈরী করতে সক্ষম হয়।
জিশান আলী, আলেকজান্ডার লারসন, ও মার্ক-আন্দ্রে লরে নামক তিন ব্যক্তি মূলত বক্সেস উন্নয়ন করেন। বর্তমানে জিশান আলী এর নিয়ন্ত্রণে আছেন।
গুগল পে সেন্ড

গুগল পে সেন্ড পূর্বে গুগল ওয়ালেট নামে পরিচিত ছিল।এটি এর গ্রাহকদের একটি ডিভাইসের মাধ্যমে বিনা ব্যয়ে অর্থ প্রেরণ করার সুবিধা দিয়ে থাকে।
২০১৮ সালে, অ্যান্ড্রয়েড পে এবং গুগল ওয়ালেটকে গুগল পে নামে একীকরণ করা হয়েছিল। 
সমস্ত গুগল ওয়ালেট ব্যবহারকারীদের তাদের ওয়ালেট অ্যাকাউন্টে প্রবেশাধিকার রক্ষার জন্য একটি পিন থাকা দরকার। পেমেন্ট পিন ব্যবহৃত হয়, 
গুগল পে ব্যবহার করে অর্থ প্রেরণ করা খুবই সহজ হয়৷ এর পরিষেবার মধ্যে উল্লেখযোগ্য হলো মোবাইল ডিভাইসের মাধ্যমে অর্থ লেনদেন করা। যদি প্রাপকের গুগল পে একাউন্ট থাকে তবে এই পরিষেবা গ্রাহকদের একাউন্টে সরাসরি অর্থ প্রেরণ করে।
ওয়ালেট অ্যাকাউন্ট তৈরি হয়ে গেলে ব্যবহারকারীরা এই অ্যাকাউন্টে দুইটা ব্যাংক অ্যাকাউন্টে যুক্ত করতে পারেন। যুক্ত করা ব্যাংক অ্যাকাউন্টগুলোতে প্রাপ্ত অর্থ গুগল পে ব্যালেন্সে যায় এবং ব্যবহারকারী যুক্ত অ্যাকাউন্টে নগদ টাকা বাহির না করা পর্যন্ত সেখানেই থাকে।
গুগল পে অ্যাপ্লিকেশন গুগল প্লে বা অ্যাপ স্টোর থেকে বিনামূল্যে পাওয়া যায়।অ্যাপ্লিকেশনটি ডাউনলোড করার পরে, ব্যবহারকারী তাদের গুগল পে অ্যাকাউন্টে সমস্ত কিছু পরিচালনা করার জন্য একটি চার-অঙ্কের ব্যক্তিগত পরিচয় নম্বর (পিন) তৈরি করে।পিন ব্যবহারকারীর মোবাইল ডিভাইসে ওয়ালেট অ্যাপের প্রবেশাধিকার যাচাই করে।
প্লাস্টিকের বোতল

প্লাস্টিকের বোতল হল উচ্চ ঘনত্বের প্লাস্টিক থেকে তৈরি বোতল। প্লাস্টিকের বোতল সাধারণত পানি, কোমল পানীয়, মোটর তেল, রান্নার তেল, চিকিৎসা বিজ্ঞান, শ্যাম্পু, দুধ এবং কালি জাতীয় তরল মজুত করতে ব্যবহৃত হয়। বোতলের আকার খুব ছোট থেকে বৃহত্তর পর্যন্ত হতে পারে।
প্লাস্টিকের আবিষ্কার ১৯তম শতাব্দীতে হয়েছিল এবং মূলত এটি আইভরি, রাবার এবং লাক্ষার মতো সাধারণ উপকরণ প্রতিস্থাপনের জন্য ব্যবহৃত হয়েছিল।
মার্কিন যুক্তরাষ্ট্রে, প্লাস্টিকের পানির বোতল এফডিএ দ্বারা নিয়ন্ত্রিত হয় যারা নিয়মিত পানি বোতলজাত কারখানা থেকে নমুনা পরীক্ষা করে।
শাহ আলম (পিরোজপুরের রাজনীতিবিদ)

শাহ আলম বাংলাদেশ আওয়ামী লীগের রাজনীতিবিদ এবং পিরোজপুর-২ (কাউখালী, ভান্ডারিয়া ও ইন্দুরকানী) আসনের সাবেক সাংসদ। তিনি ২০০৮ সালের নির্বাচনে সংসদ সদস্য নির্বাচিত হয়েছিলেন।
শাহ আলম ৩০ মে ১৯৫১ সালে পিরোজপুরের নেছারাবাদের দক্ষিন সোহাগদল গ্রামে বড়বাড়ি জন্মগ্রহণ করেন।
শাহ আলম বাংলাদেশ আওয়ামী লীগের প্রার্থী হিসেবে পিরোজপুর-২ (কাউখালী, ভান্ডারিয়া ও ইন্দুরকানী) আসন থেকে ২০০৮ সালের নবম জাতীয় সংসদ নির্বাচনে সংসদ সদস্য নির্বাচিত হয়েছিলেন।
তিনি পিরোজপুরেরে জেলা পরিষদের সাবেক প্রশাসক ও শহীদ স্মৃতি কলেজের প্রতিষ্ঠাতা ও অধ্যক্ষ ছিলেন।
ইরাকের খেলাধুলা

ইরাকের খেলাধুলা ইরাকে বিভিন্ন ধরনের খেলাধুলার প্রচলন আছে এবং খেলা হয়। ইরাকের সবচেয়ে জনপ্রিয় খেলা হলো ফুটবল। বিশৃঙ্খল অবস্থা এবং যুদ্ধের বছরগুলোতে ফুটবল জাতিকে ঐক্যবদ্ধ করতে গুরুত্বপূর্ণ ভূমিকা পালন করে। বাস্কেটবল, সাঁতার, ভারোত্তোলন, শরীর গঠন, তায়কোয়ান্দো, বক্সিং, কিকবক্সিং, এবং টেনিসও ইরাকের জনপ্রিয় খেলা।
ইরাকে খেলাধুলা সম্প্রতি জনপ্রিয়তা লাভ করে এবং বাথ শাসনের কারণে এটি ঘটেছিল, বাথ পার্টি ১৯৬৮ সালে ক্ষমতা গ্রহণ করে। বাথ পার্টি মূলত সমাজকে তার আদর্শ গ্রহণ করতে বাধ্য করার মাধ্যমে তার কর্তৃত্ব প্রতিষ্ঠার দিকে মনোনিবেশ করেছিল এবং খেলাধুলা এই মৌলিক দৃষ্টিভঙ্গিকে প্রতিফলিত করে না। তবে ১৯৭০-এর দশকের শেষের দিকে খেলাধুলা মনোযোগ আকর্ষণ করতে শুরু করে। বিশেষ করে ঘরোয়া ফুটবল চালু হওয়ার পর ফুটবলের ব্যাপক বিস্তার লাভ করে এবং দেশটি আন্তর্জাতিক ফুটবল ক্লাবসমূহের অংশগ্রহণে আন্তর্জাতিক ফুটবল প্রতিযোগিতারও আয়োজন করে। ১৯৮০-এর দশকে ইরান-ইরাক যুদ্ধ শুরু হওয়ার পরেও যখন তরুণ ইরাকিদের সশস্ত্র বাহিনীর দায়িত্ব পালন করতে হয়েছে তখনও এই খেলাটির জনপ্রিয়তা এবং উৎসাহ কমেনি। সাদ্দাম হোসেনের শাসনামলে খেলাধুলা ক্ষতিগ্রস্ত হয়, যখন অনেক ক্রীড়াবিদ বিশেষ করে তার পুত্র উদয় হোসেনের দ্বারা গালাগালি ও নির্যাতনের খবরে দেশ ছেড়ে পালিয়ে যায়।
ইরাক বিশেষ করে ফুটবল এবং বাস্কেটবল খেলার ক্ষেত্রে সাম্প্রতিককালে ইতিবাচক উন্নতি লাভ করেছে। বাগদাদের মতো শহরগুলিতে স্টেডিয়ামগুলো খেলার সময় সমর্থকরা ভিড় করছেন, এতে খেলার প্রতি তাদের আকর্ষণের দৃঢ়তা বুঝা যায়।
ইরাকের সবচেয়ে জনপ্রিয় খেলা ফুটবল। আজ অনেক ইরাকি গ্রামের নিজস্ব ফুটবল দল রয়েছে এটি অস্বাভাবিক কিছু নয়। ইন্দোনেশিয়ার জাকার্তায় অনুষ্ঠিত ২০০৭ এএফসি এশিয়ান কাপের ফাইনালে সৌদি আরবকে পরাজিত করে ইরাক জাতীয় ফুটবল দল চ্যাম্পিয়ন হয়। ২০০৬ সালে কাতারের দোহায় অনুষ্ঠিত ২০০৬ এশিয়ান গেমসের ফুটবলে ইরাক ফিফা বিশ্বকাপের সেমিফাইনালে খেলা দক্ষিণ কোরিয়াকে হারিয়ে ফাইনালে পৌঁছে এবং শেষ পর্যন্ত রানার্সআপ হয়ে রৌপ্য পদক অর্জন করে। গ্রীসের অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকের ফুটবলে ইরাক চতুর্থ স্থান লাভ করে, ইতালি জাতীয় ফুটবল দল ১-০ গোলে ইরাককে হারিয়ে ব্রোঞ্জ পদক জিতে নেয়।
ইরাকের ফুটবলের নিয়ন্ত্রণকারী হলো ইরাক ফুটবল এসোসিয়েশন, এটি ইরাক জাতীয় ফুটবল দল এবং ইরাকি প্রিমিয়ার লিগ (যা দাওরি আল-নোকবা নামেও পরিচিত) নিয়ন্ত্রণ করে। এটি ১৯৪৮ সালে প্রতিষ্ঠিত হয় এবং ১৯৫০ সালে ফিফার এবং ১৯৭১ সালে এশিয়ান ফুটবল কনফেডারেশনের সদস্যপদ লাভ করে।
আল-শরতা (পুলিশ ক্লাব) ইরাকের ইতিহাসের বৃহত্তম ক্লাব হিসাবে বিবেচিত, তারা ২০১৩ এবং ২০১৪ দু্বছরই লিগে চ্যাম্পিয়ন হয় এবং তারা একবার আরব চ্যাম্পিয়ন্স লিগের শিরোপাও জয় করে, তারা ১৯৮২ সালে এটিতে চ্যাম্পিয়ন হয়। অন্যান্য বড় ক্লাবগুলির মধ্যে আছে আল-কোওয়া আল-জাওইয়া, আল-জাওরা, এরবিল এসসি, দুহোক এসসি, আল তালাবা এবং নাজাফ এফসি। ইরাকের বেশিরভাগ খেলোয়াড় পুরুষ হলেও, ইতোমধ্যে দেশটিতে মহিলাদের জন্য ফুটবল, বাস্কেটবল এবং ভলিবল খেলা উন্মুক্ত হয়েছে। সম্প্রতি, দৃষ্টান্তস্বরূপ ইরাক প্রথম জাতীয় মহিলা ফুটবল দল মাঠে নামিয়েছে।
আরও দেখুন: ইরাক জাতীয় বাস্কেটবল দল
বাস্কেটবল ইরাকের একটি জনপ্রিয় খেলা। ইরাকে অন্তত:পক্ষে দুটি লিগ রয়েছে, ইরাক বাস্কেটবল এসোসিয়েশন দেশটির পেশাদার সংগঠন, বেশ কয়েকটি বড়দের ও যুব লিগ এবং সেরা খেলোয়াড়দের নিয়ে ইরাকি প্রিমিয়ার লিগ পরিচালনা করে।
ইরাকের রিয়াদ আল-আজযাওয়াই কিকবক্সিয়ে বিশ্ব চ্যাম্পিয়ন।
ইরাকের পেশাদার কুস্তিগির আদনান আল কাইসি জেনারেল আদনান নামে পরিচিত।
ডেবিট কার্ড

একটি ডেবিট কার্ড যা ব্যাংক কার্ড, প্লাস্টিক কার্ড বা নোট কার্ড হিসাবে পরিচিত হলো এক ধরনের প্লাস্টিক পেমেন্ট কার্ড। এই কার্ড ব্যবহার করা হয় টাকার পরিবর্তে কেনাকাটার করার ক্ষেত্রে। এই কার্ড ক্রেডিট কার্ডের অনুরূপ। এই কার্ড দিয়ে কার্ডের মালিক তার ব্যাংক একাউন্ট এ থাকা অর্থ সরাসরি ব্যবহার করতে পারে।
পশ্চিমা ইউরোপের মতো বিশ্বের প্রায় অনেক দেশে, ডেবিট কার্ডের ব্যবহার এতটাই ব্যাপক আকার ধারণ করেছে যে, চেক ব্যবহারের থেকে ডেবিট কার্ড ব্যবহারকারী লোকজনের অনেক এগিয়ে । ক্রেডিট কার্ড এবং চার্জ কার্ডের বিপরীতে ডেবিট কার্ডের বিকাশ সাধারণত একটি দেশে নির্দিষ্ট হয়ে থাকে। ২০০০ এর দশকের মাঝামাঝি থেকে বেশ কয়েকটি উদ্যোগ এক দেশে জারি করা ডেবিট কার্ডকে অন্য দেশে ব্যবহার করার অনুমতি দিয়েছে এবং তাদের ইন্টারনেট এবং ফোন কেনার জন্য ব্যবহারের অনুমতি দিয়েছে।
ডেবিট কার্ডের লেনদেন প্রক্রিয়া করার জন্য বর্তমানে তিনটি উপায় রয়েছে: EFTPOS ( "অনলাইন ডেবিট" বা "পিন ডেবিট" হিসাবে পরিচিত), অফলাইন ডেবিট ( "স্বাক্ষর ডেবিট" হিসাবেও পরিচিত) এবং বৈদ্যুতিন পার্স কার্ড সিস্টেম । 
অনলাইনে ডেবিট কার্ড ব্যবহার করার জন্য ইন্টারনেট সংযোগ থাকতে হবে এবং ডেবিট কার্ডটি দ্বারা প্রতিবার লেনদেন করার সময় নিজের ব্যক্তিগত নাম্বার (পিন) এর প্রয়োজন হবে ৷
অনলাইন ডেবিট কার্ড ব্যবহারের একটি সমস্যা হলো এটি ব্যবহারের জন্য বিক্রয়কেন্দ্রে একটি ইলেকট্রনিক অথোরাইজেশন ডিভাইস এর প্রয়োজন এবং অনেক সময়ে পিন নাম্বার প্রদানের জন্য আলদা একটি পিনপ্যাড।যদিও বেশিরভাগ দেশে এটি একটি সাধারণ ব্যবস্থায় পরিণত হচ্ছে যেখানে একজায়গায় সকল কার্ড ট্রান্সজেকশন সম্ভব।
অনলাইন ডেবিট কার্ডকে মূলত অফলাইন ডেবিট কার্ড এর অগ্রগামী হিসেবে ধরা হয়। কারণ অফলাইন ডেবিট কার্ড হতে অনলাইন ডেবিট কার্ড বেশি নিরাপত্তাবেষ্টিত লেনদেন ব্যবস্থা, লেনদেনের এর সর্বশেষ অবস্থা ইত্যাদি সুবিধা প্রদান করে।
কিছু দেশে বা কিছু ব্যাংকে এবং মার্চেন্ট পরিষেবা সংস্থাগুলির সাথে, "ক্রেডিট" বা অফলাইন ডেবিট লেনদেন করা গ্রাহকের পক্ষে বিনামূল্যে লেনদেনের মূল মূল্য ছাড়িয়ে যায়, যখন কোনও ডেবিট বা অনলাইন ডেবিট লেনদেনের জন্য চার্জ নেওয়া হয়। যদিও এটি প্রায়শই খুচরা বিক্রেতা দ্বারা শোষিত হয়।
অফলাইন ডেবিট কার্ডে প্রধান ক্রেডিট কার্ড গুলোর (উদাঃ ভিসা অথবা মাস্টারকার্ড) অথবা প্রধান ডেবিট কার্ডের(উদাঃযুক্তরাষ্ট্র বাদে যুক্তরাজ্যে এবং অন্যান্য দেশে মাইস্ট্রো )লোগো থাকে। বিক্রয় কেন্দ্রে এটিকে ক্রেডিট কার্ড হিসেবে ব্যবহার করা হয়। এই ধরনের ডেবিট কার্ডে একটি দৈনিক সীমা অথবা সর্বোচ্চ সীমা থাকতে পারে গ্রাহকের বর্তমান ব্যালেন্স অনুযায়ী।
ডেবিট কার্ড এবং সুরক্ষিত ক্রেডিট কার্ড গুলি এমন কলেজ ছাত্রদের মধ্যে জনপ্রিয় যারা এখনও কোন ক্রেডিট ইতিহাস প্রতিষ্ঠা করেনি। অনুমোদিত ডেবিট কার্ডধারী প্রবাসী কর্মীরা বাড়িতে তাদের পরিবারে অর্থ পাঠাতে ডেবিট কার্ডগুলি ব্যবহার করতে পারেন।
ন্যাশনাল পেমেন্ট কর্পোরেশন অফ ইন্ডিয়া (NPCI) RuPay নামে একটি নতুন কার্ড চালু করেছে।
গোলাম হাবিব দুলাল

গোলাম হাবিব দুলাল বাংলাদেশের কুড়িগ্রাম জেলার রাজনীতিবিদ, সাবেক আমলা ও কুড়িগ্রাম-৪ আসনের সাবেক সাংসদ। তিনি ২০০১ সালের নির্বাচনে সংসদ সদস্য নির্বাচিত হয়েছিলেন।
গোলাম হাবিব দুলাল ৩ আগস্ট ১৯৪৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুড়িগ্রাম জেলার চিলমারী উপজেলার রমনা গ্রামে জন্মগ্রহণ করেন। তার পিতা মৃত বদর উদ্দিন মণ্ডল। তিনি রাজশাহী, পেশওয়ার ও যুক্তরাজ্যে লেখাপড়া করেন।
সাবেক প্রধান বন সংরক্ষক গোলাম হাবিব দুলাল ২০০০ সালে জাতীয় পার্টিতে যোগদান করে জাপার প্রেসিডিয়াম সদস্য ও জাতীয় স্বেচ্ছাসেবক পার্টি সভাপতি হিসেবে দায়িত্ব পালন করেন। জাতীয় পার্টির প্রার্থী হিসেবে তিনি কুড়িগ্রাম-৪ (রৌমারি, চর রাজিবপুর, চিলমারী) আসন থেকে ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। একই আসন থেকে জাতীয় পার্টির হয়ে ২০০৮ সালের নবম জাতীয় সংসদ নির্বাচনে অংশ নিয়ে অল্প ভোটের ব্যবধানে আওয়ামী লীগ প্রার্থী জাকির হোসেনের কাছে পরাজিত হন তিনি। আর ২০১৪ সালে নির্বাচনে কুড়িগ্রাম-৩ আসন থেকে মনোনয়ন দেওয়া হলেও পরে বাতিল করে হয়। এর পর ৯ মার্চ ২০১৭ সালে জাপা থেকে পদত্যাগ করে তিনি বাংলাদেশ সততা পার্টি গঠন করেন। তিনি এই দলের চেয়ারম্যান। ২০১৮ সালের একাদশ জাতীয় সংসদ নির্বাচনে তিনি কুড়িগ্রাম-৪ (রৌমারি, চর রাজিবপুর, চিলমারী) আসন থেকে সিংহ মার্কা নিয়ে স্বতন্ত্র প্রার্থী হিসেবে অংশ নিয়ে পরাজিত হন। ২৫ ডিসেম্বর ২০১৮ সালে তিনি বাংলাদেশ সততা পার্টি থেকে পদত্যাগ করে বাংলাদেশ সত্যবাদী দল নামে নতুন রাজনৈতিক দল গঠন করেন।
অঞ্জলি জঠর

অঞ্জলি জঠর হলেন একজন ভারতীয় অভিনেত্রী ও মডেল যিনি কিছু হিন্দি চলচ্চিত্রে অভিনয় করেছেন।
চলচ্চিত্রাঙ্গনে আসার আগে ১৯৯১ সালে অঞ্জলি জঠর লিরিল সাবানের বিজ্ঞাপনে লাজ করেছিলেন। ১৯৯৪ সালে মুক্তিপ্রাপ্ত "মাধোশ" চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। ১৯৯৫ সালে তার অভিনীত "আজমাইশ", "গুন্ডারাজ" ও "ত্রিমূর্তি" মুক্তি পায়। ১৯৯৬ সালে তার অভিনীত "শাস্ত্র", "বিশ্বাসঘাট" ও "ভীষ্ম" প্রেক্ষাগৃহে মুক্তি পেয়েছিল। ১৯৯৭ সালে মুক্তি পায় তার অভিনীত চলচ্চিত্র "ঢাল"। তার অভিনীত সর্বশেষ চলচ্চিত্র "খোটে সিক্কে" ১৯৯৮ সালে মুক্তি পেয়েছল।
অঞ্জলি জঠর কৌশিক পালের সাথে বিবাহবন্ধনে আবদ্ধ হয়েছেন। তাদের একমাত্র পুত্রের নাম রিয়ান। তার পূর্বে সান ফ্রান্সিসকোতে বাস করতেন। পরবর্তীকালে তারা নিজেদের বাসস্থান পরিবর্তন করেন ও র‌্যালিতে বসবাস করতে শুরু করেন।
নাশিক লোকসভা কেন্দ্র

নাসিক লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি নাসিক জেলায় অবস্থিত। এই লোকসভা কেন্দ্রের সদর দফতর নাসিক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নাসিক লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাসিক জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাসিক জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নাসিক জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাসিক জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাসিক জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাসিক জেলায় অবস্থিত।
নাসিক লোকসভা কেন্দ্র বিজয়ী বর্তমান সংসদ শিব সেনা দলের সদস্য হেমন্ত গডসে এবং এবং যিনি গত দুই বারের সংসদ (২০১৪ ও ২০১৯ )।
নান্দেদ লোকসভা কেন্দ্র 
হিঙ্গোলি লোকসভা কেন্দ্র ‎
টেন্সরফ্লো

টেন্সরফ্লো () বিভিন্ন ধরনের কাজের জন্য ডাটাফ্লো ও ডিফারেনশিয়াল প্রোগ্রামিঙের জন্য একটি মুক্ত ও উন্মুক্ত লাইব্রেরি। এটি মূলত একটি সাঙ্কেতিক গণিত লাইব্রেরি, তবে নিউরাল নেটওয়ার্কের মত মেশিন লার্নিং প্রযোগের জন্যেও টেন্সরফ্লো ব্যবহৃত হয়। গবেষণা ও উৎপাদন দুধরনের কাজেই গুগলে এ সফটওয়্যার ব্যবহৃত হয়।
গুগলের অভ্যন্তরীণ ব্যবহারের জন্য গুগল ব্রেন টেন্সরফ্লো উন্নয়ন করেছিলো। তবে ৯ নভেম্বর ২০১৫ সালে এটা অ্যাপাচি লাইসেন্স ২.০ এর অধীনে সর্বসাধারণের জন্য মুক্ত করে দেয়া হয়। 
টেন্সরফ্লো যেসব অ্যাপলিকেনশের ভিত তার মধ্যে স্বয়ংক্রিয় চিত্র ট্যাগিং সফটয়্যারও রয়েছে, যেমন ডিপড্রিম। র্যাঙ্কব্রেন এখন ঐতিহ্যবাহী অ্যালগরিদম-ভিত্তিক অনুসন্ধান ফলাফল প্রতিস্থাপন ও পরিপূরণ করে সারগর্ভ সংখ্যক সার্চ কোয়েরিজ নিয়ন্ত্রণ করে।
পালঘর লোকসভা কেন্দ্র

পালঘর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পালঘর জেলায় অবস্থিত। এই লোকসভা কেন্দ্রের সদর দফতর পালঘর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল পালঘর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি পালঘর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।
পালঘর লোকসভা কেন্দ্র বিজয়ী বর্তমান সংসদ শিব সেনা দলের সদস্য রাজেন্দ্র গাভিত এবং যিনি গত দুই বারের সংসদ (২০১৯ ও ২০১৮ (তিনি ভারতীয় জনতা পার্টির সদস্য হয়ে সংসদ হন ))।
নাসিক লোকসভা কেন্দ্র 
হিঙ্গোলি লোকসভা কেন্দ্র ‎
আবদুল আজিজ মিয়া

আবু সালেহ মো. আবদুল আজিজ মিয়া, যিনি ‘ঘোড়ামারা’ আজিজ নামে পরিচিত, হলেন বাংলাদেশ জামায়াতে ইসলামীর রাজনীতিবিদ ও গাইবান্ধা-১ (সুন্দরগঞ্জ) আসনের সাবেক সাংসদ। তিনি ২০০১ সালের নির্বাচনে সংসদ সদস্য নির্বাচিত হয়েছিলেন।
আবদুল আজিজ মিয়া ১৯৫৭ সালের ১ মার্চ গাইবান্ধা জেলার সুন্দরগঞ্জ উপজেলায় জন্মগ্রহণ করেন। তাঁর পিতা বানেস আলী মুন্সী ও মাতা বিবিজান নেছা। তিনি রাজশাহী বিশ্ববিদ্যালয় থেকে স্নাতকোত্তর ডিগ্রী লাভ করেন। তিনি পেশায় একজন ব্যবসায়ী ছিলেন। তিনি তিন পুত্র ও এক কন্যা সন্তানের জনক।
আব্দুল আজিজ মিয়া বাংলাদেশ জামায়াতে ইসলামী থেকে চারদলীয় ঐক্যজোটের প্রার্থী হিসেবে গাইবান্ধা-১ (সুন্দরগঞ্জ) আসন থেকে ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি ১৯৯১, ১৯৯৬ ও ২০০৮ সালের নির্বাচনে অংশ নিয়ে পরাজিত হয়েছিলেন।
একাত্তরের মানবতাবিরোধী অপরাধে অভিযুক্ত ‘ঘোড়ামারা’ আজিজ গাইবান্ধার রাজাকার কমান্ডার ছিলেন। তিনি মানবতাবিরোধী অপরাধ মামলায় যুদ্ধাপরাধের দায়ে মৃত্যুদণ্ড মাথায় নিয়ে পলাতক রয়েছেন।
কে এম আনোয়ারুল ইসলাম

কে এম আনোয়ারুল ইসলাম বাংলাদেশ জাতীয়তাবাদী দলের রাজনীতিবিদ। তিনি বিলুপ্ত পাবনা-১০ ও পাবনা-৩ (চাটমোহর-ভাঙ্গুড়া-ফরিদপুর) আসনের সাবেক সাংসদ। তিনি ১৯৭৯ সালে ১ম বার ও ২০০১ সালের নির্বাচনে ২য় বারসংসদ সদস্য নির্বাচিত হয়ে ছিলেন।
কে এম আনোয়ারুল ইসলাম পাবনা জেলার চাটমোহর উপজেলায় জন্মগ্রহণ করেন।
কে এম আনোয়ারুল ইসলাম বাংলাদেশ জাতীয়তাবাদী দলের কেন্দ্রীয় নির্বাহী কমিটির সদস্য ও চাটমোহর উপজেলা বিএনপির সভাপতি। তিনি ১৯৭৯ সালে রাষ্ট্রপতি জিয়াউর রহমানের সময়ে বিলুপ্ত পাবনা-১০ আসনে ১ম বার সংসদ সদস্য ছিলেন। এর পর ১৯৮৫ ও ১৯৯০ সালে পরপর দুইবার চাটমোহর উপজেলা পরিষদের নির্বাচিত চেয়ারম্যান হিসেবে দায়িত্ব পালন করেন। ২০০১ সালের অষ্টম জাতীয় সংসদ নির্বাচনে বিএনপি থেকে ২য় বার সংসদ সদস্য নির্বাচিত হন। ২০১৮ সালের নির্বাচনে অংশ নিয়ে পরাজিত হন তিনি।
শেখ আবদুল্লাহ

মোহাম্মদ আবদুল্লাহ শেখ (৫ ডিসেম্বর ১৯০৫ – ৮ সেপ্টেম্বর ১৯৮২) ছিলেন একজন কাশ্মীরি রাজনীতিবিদ, যিনি ভারতের উত্তর অঞ্চলের রাজ্য জম্মু ও কাশ্মীরের রাজনীতিতে কেন্দ্রীয়ভাবে সক্রিয় ভূমিকা পালন করেছিলেন। তার সমর্থকরা তাকে "শের-ই-কাশ্মীর" বা "কাশ্মীরের সিংহ" বলে উল্লেখ করে থাকে। তিনি জম্মু ও কাশ্মীর রাজ্যের ১ম নির্বাচিত প্রধানমন্ত্রী হিসেবে দায়িত্ব পালন করেন।
পাঞ্জাব কেন্দ্রীয় বিশ্ববিদ্যালয়

পাঞ্জাব কেন্দ্রীয় বিশ্ববিদ্যালয় বা সেন্ট্রাল ইউনিভার্সিটি অফ পাঞ্জাব (সিইউপিবি) হল ভারতের পাঞ্জাব রাজ্যের ভাতিন্দায় অবস্থিত একটি কেন্দ্রীয় বিশ্ববিদ্যালয়। এটি সংসদের একটি আইনের মাধ্যমে প্রতিষ্ঠিত হয়েছে: সরকার কর্তৃক "কেন্দ্রীয় বিশ্ববিদ্যালয় আইন, ২০০৯" দ্বারা। ভারতের পাঞ্জাবের কেন্দ্রীয় বিশ্ববিদ্যালয়ের আঞ্চলিক এখতিয়ার পুরো পাঞ্জাব রাজ্য। রিসার্চগেট এবং স্কোপাসের বিশ্ববিদ্যালয় র‌্যাঙ্কিং অনুসারে ২০১২ সাল থেকে ধারাবাহিকভাবে ভারতে নতুন প্রতিষ্ঠিত কেন্দ্রীয় বিশ্ববিদ্যালয়গুলির মধ্যে পাঞ্জাবের কেন্দ্রীয় বিশ্ববিদ্যালয়টি শীর্ষস্থানীয় স্থান পেয়েছে।
সেন্ট্রাল ইউনিভার্সিটি বিল ২০০৯-য়ে বিহার, গুজরাত, হরিয়ানা, হিমাচল প্রদেশ, জম্মু ও কাশ্মীর, ঝাড়খণ্ড, কর্ণাটক, কেরালা, উড়িষ্যা, পাঞ্জাব, রাজস্থান এবং তামিলনাড়ু রাজ্যে একটি করে নতুন কেন্দ্রীয় বিশ্ববিদ্যালয় তৈরি করার কথা উল্লেখ করা হয়। এটি ছত্তিশগড়ে গুরু ঘাসিদাস বিশ্ববিদ্যালয়, মধ্য প্রদেশের সাগরে হরিসিংহ গৌর বিশ্ব বিদ্যালয় এবং উত্তরাখণ্ডের হেমবতী নন্দন বহুগুনা গড়ওয়াল বিশ্ববিদ্যালয়কে কেন্দ্রীয় বিশ্ববিদ্যালয়ে রূপান্তর করার কথা বলেছে।
সেন্ট্রাল ইউনিভার্সিটি অ্যাক্ট ২০০৯-এর মাধ্যমে পাঞ্জাবের সেন্ট্রাল ইউনিভার্সিটি বা পাঞ্জাব কেন্দ্রীয় বিশ্ববিদ্যালয় প্রতিষ্ঠিত হয়, যা ২০০৯ সালের ২০ শে মার্চ ভারতের রাষ্ট্রপতির সম্মতি লাভ করে। এর আঞ্চলিক এখতিয়ার সমগ্র পাঞ্জাব রাজ্য।
এটি এপ্রিল, ২০০৯ সালে শিবির কার্যালয় (ক্যাম্প অফিস) থেকে কাজ শুরু করে, যা উপাচার্যের বাসভবন হিসাবে দেখা যায় এবং ২০০৯ সালের নভেম্বর থেকে এটি ৩৫ একর জায়গার উপর ছড়িয়ে পড়ে সিটি বিদ্যায়তন স্থানান্তরিত হয়। মূল বিদ্যায়তনটি ভাতিন্দা-বাদল রোডের ঘুদা গ্রামে (ভাতিন্দা বাসস্ট্যান্ড থেকে ২১.৫ কিলোমিটার) ৫০০ একর জমিতে নির্মিত হয়।
বিশ্ববিদ্যালয়টি মূলত গবেষণা ভিত্তিক স্নাতকোত্তর এবং ডক্টরাল ডিগ্রির শিক্ষা ব্যবস্থাগুলি সরবরাহ করে। পিএইচডি, এমফিল, এম.এসসি।, এম.এ, এম.ফর্ম, এম.টেক, এল.এল.এম, এম.এড এবং পিজি ডিপ্লোমার জন্য এই বিশ্ববিদ্যালয়ে পাঠ দান করা হয়।
প্রতিষ্ঠার সাত বছরের বিশ্ববিদ্যালয় ন্যাক থেকে 'এ' গ্রেড এবং ৩,৫৬৫ টি প্রতিষ্ঠানের মধ্যে ৬৫ তম এনআরআইএফ র‌্যাঙ্কের সাথে নিজের শ্রেষ্ঠতের প্রমাণ করে।
এসসিওপাস (এইচ-ইনডেক্স: ১৩ টি উদ্ধৃতি সূচী: ৫৭৫), আরজি স্কোর (১৩৮৭.৫৬)) এবং রিসার্চ গেট ইমপ্যাক্ট পয়েন্ট (৪০০.৯) থেকে ধারণা করা হয় সদ্য প্রতিষ্ঠিত কেন্দ্রীয় বিশ্ববিদ্যালয়গুলির মধ্যে সেরা গবেষণার অবদান রয়েছে পাঞ্জাব কেন্দ্রীয় বিশ্ববিদ্যালয়ের।
এই বিশ্ববিদ্যালয়টির গবেষকরা বেশ কয়েকজন পাক্ষিক-পর্যালোচিত বৈজ্ঞানিক গবেষণায় অবদান রেখেছিলেন। এই অবদানগুলির মধ্যে রয়েছে নতুন প্রজাতির সামুদ্রিক শৈবাল আলভা পাসচিমা এবং ক্লেডোফোরা গনসিস আবিষ্কার, ভারত মহাসাগর থেকে এন্ডোফাইটিক শৈবালের প্রথম প্রতিবেদন, উত্তর-মধ্য ভারত হিসাবে পবিত্র বাসিলের ভৌগোলিক উৎস আবিষ্কার, পশ্চিম থেকে হাইপেনিয়া ভ্যালেন্টিয়া-এর একটি রেড শৈবালের আণবিক মূল্যায়ন এবং ভারতের পূর্ব উপকূল এবং পিআই৩কে পাথওয়ের বিপরীতে উদ্ভিদ উদ্ভূত প্রাকৃতিক যৌগগুলির বহুবিধিত আণবিক ডকিং বিশ্লেষণ।
বিউটিফুল স্যাুপ (এইচটিএমএল পার্সার)

‌
বিউটিফুল স্যুপ () এইচটিএমএল ও এক্সএমএল ডকুমেন্ট পার্স করার জন্য ব্যবসহৃত একটি পাইথন প্যাকেজ। এটি পার্স ট্রি তৈরী করে, যেটি পরবর্তীতে এইচটিএমএল থেকে ডাটা আলাদা করতে কাজে লাগে। 
পাইথন ২.৭ ও ৩ এর জন্য বিউটিফুল স্যুপ ডাউনলোড করা যায়।
from bs4 import BeautifulSoup
from urllib.request import urlopen
with urlopen('https://en.wikipedia.org/wiki/Main_Page') as response:
অ্যালিসন সুদোল

অ্যালিসন সুদোল (২৩ ডিসেম্বর ১৯৮৩) একজন আমেরিকান গায়ক,গীতিকার , অভিনেতা এবং মিউজিক ভিডিও পরিচালক।অ্যালিসন হ'ল ইন্টারন্যাশনাল ইউনিয়ন ফর নেজার্ভেশন অব নেচার (আইইউসিএন) এর শুভেচ্ছাদূত।তিনি লস অ্যাঞ্জেলেসে থাকেন।
তিনি সংগীতশিল্পী ওয়ান ফাইন ফ্রেনজি হিসাবে খ্যাত।তার সংগীত অসংখ্য টেলিভিশন শো এবং বেশ কয়েকটি বড় মোশন পিকচারে প্রদর্শিত হয়েছে।২০০৭ সালে তিনি তার প্রথম অ্যালবাম ওয়ান সেল ইন সি প্রকাশ করেছিলেন।অ্যালিসন দুইবারের গোল্ডেন গ্লোবজয়ী অ্যামাজন হিট 'ট্রান্সপারেন্ট', মার্কিন নেটওয়ার্কের 'ডিআইজি' 'হোমল্যান্ড' এবং 'হিরোস' এবং রাফায়েল প্যালাসিওর শো 'দ্য ফোর্স' এ অভিনয় করেছিলেন। এছাড়া তিনি ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (চলচ্চিত্র) ও এ কুইনি গোল্ডস্টেইনের ভূমিকায় অভিনয় করার জন্য খ্যাতি পেয়েছেন ।
লুৎফুর রহমান (দ্ব্যর্থতা নিরসন)

লুৎফুর রহমান () একটি পুরুষ নাম যার অর্থ "পরম করুণাময়ের দান/দয়া"।
লুুৎফুুর রহমান দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
পিপিআর ভাইরাস

পেস্টি ডেস পেটিটস ইন রুমিন্যন্ট এর সংক্ষিপ্ত নাম পিপিআর। পিপিআর গবাদিপশু যেমন ছাগল ভেড়া গাড়ল এর একটি মারাত্মক ভাইরাসজনিত রোগ।এই রোগে আক্রান্ত ছাগলের নাকে মুখ হতে তরল নির্গত হতে থাকে ও পাতলা পায়খানা করে দুর্গন্ধযুক্ত এসময় ব্যাপক পানির চাহিদা করে প্রাণীটি এছাড়াও এই রোগে আক্রান্ত প্রাণীটির মুখে ঘা হয় একারণে খাবার গ্রহণ করতে পারে না এবং প্রচন্ড তাপমাত্রা ১০৩থেকে১০৮ পর্যন্ত বৃদ্ধি পায় যার দরুণ রোদে থাকতে চায়।
এটি একটি ভাইরাস জনিত রোগ হওয়ায় এর নির্দিষ্ট কোন চিকিৎসা নাই তবে অভিজ্ঞ ভেটেরিনারি চিকিৎসকের পরামর্শ গ্রহণ করা যেতে পারে।
লুৎফর রহমান (রাজনীতিবিদ)

লুৎফর রহমান (মৃত্যু: ২০০৮) বাংলাদেশ আওয়ামী লীগের গাইবান্ধা জেলার রাজনীতিবিদ। তিনি বিলুপ্ত সংসদীয় আসন রংপুর-১৯, রংপুর-২০ এবং গাইবান্ধা-২ (সদর উপজেলা) আসনের সাবেক সাংসদ। তিনি ১৯৭৩, ১৯৭৯ ও ২০০১ সালে সংসদ সদস্য নির্বাচিত হয়েছিলেন।
লুৎফর রহমান মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৯ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন রংপুর-২০ আসন থেকে সংসদ সদস্য নির্বাচিত হন। এর পর ২০০১ সালের অষ্টম জাতীয় সংসদ নির্বাচনে তিনি ৩য় বার সংসদ সদস্য নির্বাচিত হন।
১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন।
জুনিয়র মারে

জুনিয়র র‍্যান্ডলফ মারে (; জন্ম: ২০ জানুয়ারি, ১৯৬৮) গ্রেনাডার সেন্ট জর্জেস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৩ থেকে ২০০২ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন জুনিয়র মারে।
১৯৮৬-৮৭ মৌসুম জুনিয়র মারের প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে ব্যাটসম্যান হিসেবে খেলোয়াড়ী জীবন শুরু করেন। পরবর্তীতে উইকেট-রক্ষক হিসেবে নিজেকে প্রতিষ্ঠিত করতে সচেষ্ট হন। উইন্ডওয়ার্ড আইল্যান্ডসের পক্ষে ঘরোয়া ক্রিকেটে খেলতে থাকেন। ১৯৮৬-৮৭ মৌসুমে প্রথম-শ্রেণীর ক্রিকেটে অভিষেক ঘটে তার ও ২০০৬-০৭ মৌসুম পর্যন্ত খেলেন। ২০০৬ সাল পর্যন্ত ১৪৮টি প্রথম-শ্রেণীর খেলায় অংশ নিয়ে ৩১.১০ গড়ে ৬,৮১৩ রান তুলেন। গায়ানার বিপক্ষে ব্যক্তিগত সেরা ২১৮ রানের ইনিংস খেলেন।
১২২টি লিস্ট-এ ক্রিকেটের একদিনের খেলায় অংশ নিয়ে ২৩.১০ গড়ে ১,৮৯৫ রান করেন। তন্মধ্যে, রেড স্ট্রিপ বোলে বারমুদার বিপক্ষে একটি অপরাজিত শতরানের ইনিংস খেলেছেন।
সমগ্র খেলোয়াড়ী জীবনে ৩৩ টেস্ট ও ৫৫টি ওডিআইয়ে অংশগ্রহণ করেছেন জুনিয়র মারে। ২ জানুয়ারি, ১৯৯৩ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯ এপ্রিল, ২০০২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি। প্রথম গ্রেনাডীয় হিসেবে টেস্ট ক্রিকেটে ওয়েস্ট ইন্ডিজের প্রতিনিধিত্ব করার গৌরব অর্জন করেন।
ওয়েস্ট ইন্ডিজের পক্ষে মোট ৩৩টি টেস্টে অংশ নিলেও একটিমাত্র সেঞ্চুরির সন্ধান পেয়েছেন। নিউজিল্যান্ডের বিপক্ষে নিচেরসারিতে ব্যাটিংয়ে নেমে এ সাফল্য পান।
১৯৯৮-৯৯ মৌসুমে বিপর্যয়কর দক্ষিণ আফ্রিকা সফর শেষে আন্তর্জাতিক ক্রিকেট থেকে অবসর নেন। এ পর্যায়ে তিনি শতাধিক টেস্ট ডিসমিসাল ঘটিয়েছিলেন। প্রায়শঃই একদিনের আন্তর্জাতিকে ব্যাটিং উদ্বোধনে নামতেন। তবে, সাফল্যের ধারাবাহিকতা ধরে রাখতে পারেননি।
খুব স্বল্পসংখ্যক খেলোয়াড়ই গ্রেনাডার ন্যায় খুদে দ্বীপ থেকে এসেছেন। তন্মধ্যে, জুনিয়র মারে অন্যতম। ব্যাটসম্যান ও উইকেট-রক্ষকের ভূমিকায় অবতীর্ণ হলেও কোন ক্ষেত্রেই নিজেকে আন্তর্জাতিক অঙ্গনে মেলে ধরতে পারেননি। খুব কম সময়ই স্ট্যাম্পের পিছনে সপ্রতিভ ছিলেন। পূর্বসূরী উইকেট-রক্ষক ও প্রবল প্রতিপক্ষ জেফ্রি ডুজনের তুলনায় লম্বাটে গড়ন ও লম্বা বাহুর অধিকারী হলেও বেশ ম্লান ছিলেন। তবে, নিচেরসারিতে ব্যাটিং করে বেশ সফলতা পেয়েছেন।
মার্টিন ম্যাককেগ

মার্টিন জন ম্যাককেগ (; জন্ম: ২৪ মে, ১৯৬৯) কাউন্টি অ্যান্ট্রিমের লার্ন এলাকায় জন্মগ্রহণকারী আইরিশ বংশোদ্ভূত সাবেক পেশাদার ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৩ থেকে ১৯৯৪ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হিয়ারফোর্ডশায়ার ও কেন্ট এবং অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন মার্টিন ম্যাককেগ।
১৯৯০-৯১ মৌসুম থেকে ২০০১ সাল পর্যন্ত মার্টিন ম্যাককেগের প্রথম-শ্রেণীর খেলোয়াড়ী জীবন চলমান ছিল। উত্তরে আয়ারল্যান্ডে জন্মগ্রহণ করলেও অস্ট্রেলিয়ায় শৈশবকাল অতিবাহিত করেন। সেখানেই পেশাদারী খেলোয়াড়ী জীবন শুরু করেন।
অস্ট্রেলিয়ায় ক্রিকেটার হিসেবে খেলোয়াড়ী জীবনের সূত্রপাত ঘটান। উত্তর আয়ারল্যান্ডে জন্মগ্রহণ ও বিদেশী খেলোয়াড় - উভয় ক্ষেত্রেই কেন্টের পক্ষে খেলার সুযোগ পান। ১৯৯৪ সালে ডার্বিশায়ারের বিপক্ষে চ্যাম্পিয়নশীপের খেলায় ১৪৭ রান খরচায় ১৫ উইকেট দখল করেন। এরপর আরও অনেকগুলো বছর কাউন্টি ক্রিকেটে খেলতে থাকেন। ২০০৫ সালে কয়েকটি টুয়েন্টি২০ ক্রিকেট খেলায় অংশ নেন।
অস্ট্রেলিয়ায় খেলোয়াড়ী জীবন শুরু করার পর ইংল্যান্ড দলে মার্টিন ম্যাককেগের অন্তর্ভুক্তির প্রশ্নে জন উডককের ন্যায় ধারাভাষ্যকারের কাছ থেকে নেতিবাচক মন্তব্য আসে।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন মার্টিন ম্যাককেগ। ১ জুলাই, ১৯৯৩ তারিখে নটিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ১৯৯৪ তারিখে ব্রিসবেনে একই দলের বিপক্ষে সর্বশেষ টেস্টে অংশ নেন তিনি।
১৯৯৩ সালে ট্রেন্ট ব্রিজ টেস্টে অভিষেক পর্ব সম্পন্ন হয় তার। বেশ ভালোমানের বোলিং করেন। বলে পর্যাপ্ত পেস থাকা সত্ত্বেও নিয়ন্ত্রণ রাখতে পারছিলেন না। অস্ট্রেলিয়ার মাটিতে প্রথম-শ্রেণীর ক্রিকেটে খেলায় অংশগ্রহণের অভিজ্ঞতার থাকায় ঐ মৌসুমের শীতকালে অ্যাশেজ সফরে তার অন্তর্ভূক্তি আশ্চর্যজনক ছিল না বলে কিছুসংখ্যক ক্রিকেটবোদ্ধাদের অভিমত।
মার্ক টেলর, স্টিভ ওয়াহ ও ডেভিড বুনকে আউট করেন। মার্ক ওয়াহকে কটে বিদেয় করেন। এরফলে খেলার গতিধারা পরিবর্তিত হয়ে যায়। পাশাপাশি দ্বিতীয় ইনিংসে গ্রাহাম থর্পের নিজস্ব প্রথম সেঞ্চুরি দলকে চালকের আসনে নিয়ে যায়। উইজডেন ক্রিকেট মান্থলিতে ডেভিড ফ্রিদ মন্তব্য করেন যে, নিজের শুরুরদিকের ওভারগুলো অনেকাংশে এ মাঠে টিবি কটার ও কিথ মিলারের খেলার সাথে মিল খুঁজে পাওয়া যায়। একই সাময়িকীতে বব উইলিস মন্তব্য করেন যে, এ সিরিজের পূর্বেই আমরা ম্যাককেগের নাম শুনেছি। কিন্তু, আঘাতের কারণে তাকে এখানে দেখতে পাইনি।
হেডিংলিতে দ্বিতীয় খেলায় অংশ নেয়ার আঠারো মাস পর ব্রিসবেনে সর্বশেষ টেস্টে খেলেন। ১৯৯৪-৯৫ মৌসুমের অ্যাশেজ সিরিজ চলাকালে অস্ট্রেলীয় ট্যাক্সি চালকের কাছ থেকে বিশ্বাসঘাতক হিসেবে চিহ্নিত হন ও তাকে যাত্রী হিসেবে আরোহণ করতে অস্বীকৃতি জানায়।
১৯৯০ সালে নর্থ অ্যাডিলেডের পক্ষে অর্ধ-পেশাদারী পর্যায়ে অস্ট্রেলীয় রুলস ফুটবলের একটি খেলায় অংশ নেন।
ব্যক্তিগত জীবনে বিবাহিত মার্টিন ম্যাককেগ দুই সন্তানের জনক। ২০১৮ সালে তারা লিডস ও ব্রুমফিল্ড ক্রিকেট ক্লাবের পক্ষে খেলে।
নিমিশ পিলানকার

নিমিশ পিলানকার ( – ২৪ নভেম্বর ২০১৯) একজন ভারতীয় শব্দ সম্পাদক ছিলেন। তিনি অনেক চলচ্চিত্রে কাজ করেছেন।
"রেস ৩" চলচ্চিত্রের মাধ্যমে বলিউডে অভিষেক ঘটে নিমিশ পিলানকারের। এছাড়া, তিনি "কেসারি" ও "হাউসফুল ৪" এর মত চলচ্চিত্রে কাজ করেছেন।
নিমিশ পিলানকার ২০১৯ সালের ২৪ নভেম্বর ২৯ বছর বয়সে মস্তিষ্কের রক্তক্ষরণ জনিত কারণে প্রয়াত হন।
রেডিও কাবুল

রেডিও কাবুল আফগানিস্তানের সরকারী রেডিও স্টেশন। ১৯২০ এর দশকে কাবুলে প্রথম রেডিও ট্রান্সমিটার স্থাপনের পর থেকে রাষ্ট্র পরিচালিত রেডিও স্টেশনটির নাম বিভিন্ন পরিবর্তনের পর রেডিও কাবুল দেওয়া হয়।
১৯২৫ সালে বাদশাহ আমানউল্লাহ খান কাবুল প্রাসাদে এএম ৮৩৩ কিলোহার্জে সম্প্রচারিত একটি ২০০ ওয়াটের রাশিয়ান ট্রান্সমিটার স্থাপন করেন। ১৯২৯ সালে বাদশাহর বিরুদ্ধে র বিদ্রোহের সময় এই ট্রান্সমিটারটি ধ্বংস করা হয়। ১৯৩১ সালে নতুন বাদশাহ মোহাম্মদ নাদির শাহ ট্রান্সমিটারটি প্রতিস্থাপন করেন এবং ১৯৪০ সালে  নতুন ২০ কিলোওয়াট ট্রান্সমিটার স্থাপন করে এর উন্নয়ন ঘটানো হয়, সেখানে ৬০০ কিলোহার্জে অনুষ্ঠান সম্প্রচার করা হতো। এটিকেই সাধারণত রেডিও কাবুলের আনুষ্ঠানিক জন্ম হিসাবে বিবেচনা করা হয়। পশতু, দারি-ফার্সি, হিন্দি, ইংরেজি এবং ফরাসি ভাষায় অনুষ্ঠান সম্প্রচার করা হয়।
আফগানিস্তানের আধুনিক ইতিহাস জুড়ে রেডিওটি ক্ষমতাসীন দল দ্বারা নিয়ন্ত্রিত হয়েছে (এবং নতুন নামকরণ করা হয়েছে)। বাদশাহ মোহাম্মদ জহির শাহ তার নিখিল-আফগান ঐক্যের লক্ষ্যকে আরও শক্তিশালী করার চেষ্টা করার সাথে সাথে স্টেশনটির নাম পরিবর্তন করে ১৯৫৩ সালে "আফগান সম্প্রচার ব্যবস্থা" এবং ১৯৬০ সালে আবার "রেডিও আফগানিস্তানে" পরিবর্তন করা হয়। ১৯৬০ এবং ৭০ এর দশকে অপেক্ষাকৃত শান্তিময় সময়ে রেডিও কাবুল ওস্তাদ মোহাম্মদ হোসেইন সারাহাং, ওস্তাদ ফরিদা মাহবাশ এবং ওস্তাদ মোহাম্মদ হাশেম চিশতির মতো ঐতিহ্যবাহী এবং আধুনিক আফগান শিল্পীদের একটি পুরো প্রজন্মকে উপস্থাপিত করেছিল। এই ওস্তাদ সঙ্গীতজ্ঞগণকে কেবল আফগানিস্তান নয় ভারত এবং অন্যান্য দেশেও শ্রদ্ধা করা হয়।
১৯৭০ এর দশকে বিভিন্ন সরকার পরিবর্তনের পর সকল নতুন নেতা রেডিও স্টেশন থেকে ঘোষণা করে। ১৯৭৯ সালে সোভিয়েত ইউনিয়ন একটি পুতুল সরকার প্রতিষ্ঠা করার পর রেডিও কাবুল সোভিয়েত-সমর্থিত সরকার দ্বারা নিয়ন্ত্রিত হয় এবং সোভিয়েত ইউনিয়ন থেকে সরাসরি সোভিয়েতপন্থী মত ও নীতি পুনঃপ্রচারের জন্য ব্যবহৃত হতো।
নব্বইয়ের দশকে গৃহযুদ্ধের সময়, যুদ্ধের কারণে রেডিও স্টেশনটি বেশ কয়েকবার ক্ষতিগ্রস্ত হয়, বিভিন্ন দলসমূহ কাবুলের নিয়ন্ত্রণ লাভ করার কারণে রেডিও স্টেশনটির হাত বদল হয়। ১৯৯৬ সালে তালেবানরা কাবুলের নিয়ন্ত্রণ লাভ করলে রেডিও স্টেশনের নাম পরিবর্তন করে শরীয়ত গাঘ, যার অর্থ ভয়েস অফ শরিয়াহ বা শরিয়াহ কন্ঠ রাখা হয়। তালেবানরা দেশজুড়ে তাদের ক্ষমতা একীভূত করার কারণে, রেডিও স্টেশনটি তালেবান সমর্থকদের সমাবেশ করতে এবং ক্ষমতাসীন মোল্লাদের নতুন নতুন নির্দেশ প্রচার করতে ব্যবহৃত হতো। তালেবানরা নতুন স্টেশনে সঙ্গীত নিষিদ্ধ করে এবং রেডিও মহাফেজখানা ধ্বংস করার নির্দেশ দেয়, যার মধ্যে রেডিও কাবুলের সঙ্গীতের অপূরণীয় ফিতা ছিল এবং রাজনৈতিক কর্মসূচি চল্লিশ বছরের বেশি পেছনে ফিরে যায়। ফিতাগুলো চিরতরে হারিয়ে যেতে পারে বলে ধারণা করা হয়েছিল, তবে ২০০২ সালে বিবিসি জানায় যে, অলৌকিকভাবে কেবল তালেবানদের হাত থেকেই নয়, ২০০১ সালের নভেম্বরে আফগানিস্তানে মার্কিন যুক্তরাষ্ট্রের আক্রমণের সময় আমেরিকান বোমা দ্বারা রেডিও কাবুল সম্পূর্ণ ধ্বংস হলেও সংরক্ষণাগার বেঁচে গিয়েছিল। এই ফিতাগুলো তালেবানদের কাছ থেকে মহাফেজখানার দায়িত্বে থাকা মোহাম্মদ সিদ্দিক বা "মিঃ কম্পিউটার" লুকিয়ে রেখেছিলেন, তালেবাদের ধারণা ছিল তারা সংরক্ষণাগারটি ধ্বংস করেছে তবে তার পরিবর্তে ভারতীয় এবং ইরানের সঙ্গীতের ফিতা (টেপ) ছিল। সিদ্দিক দাবি করেন যে সেখানে ৫০,০০০ রেডিও ফিতা আছে।
তালেবানরা ক্ষমতা থেকে বিতাড়িত হওয়ার পর রেডিও কাবুল তার সঙ্গীত এবং রাজনৈতিক অনুষ্ঠান পুনরায় চালু করে। এটি দাবি করা হয় যে ২০০১ সালে রেডিও কাবুল থেকে প্রচারিত প্রথম গানটি ছিল আবদুল ওহাব মাদাদির বিখ্যাত দেশাত্মবোধক গান "ওয়াতান" (স্বদেশ)।
ছালেক চৌধুরী

ডা. ছালেক চৌধুরী বাংলাদেশ জাতীয়তাবাদী দলের রাজনীতিবিদ, মুক্তিযোদ্ধা। তিনি নওগাঁ-১ আসনের সাবেক সংসদ সদস্য।
১৯৪৫
ছালেক চৌধুরী নওগাঁ নিয়ামতপুরে জন্মগ্রহণ করেন।
ছালেক চৌধুরী একজন চিকিৎসক, মুক্তিযোদ্ধা। তিনি বিএনপির কেন্দ্রীয় কমিটির সদস্য ও নিয়ামতপুর উপজেলা সভাপতি। তিনি নওগাঁ-১ (পোরশা-সাপাহার-নিয়ামতপুর) আসন থেকে বাংলাদেশ জাতীয়তাবাদী দলের প্রার্থী হিসেবে ফেব্রুয়ারি ১৯৯৬ সালের ষষ্ঠ, জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০০৮ সালের নির্বাচনে অংশ নিয়ে পরাজিত হন তিনি।
ছাগলনাইয়া (দ্ব্যর্থতা নিরসন)

ছাগলনাইয়া নামে বাংলাদেশে একটি শহর রয়েছে। এছাড়াও ছাগলনাইয়া দ্বারা আরো যা যা বোঝানো যেতে পারে:
পারভানি লোকসভা কেন্দ্র

পারভানি লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পারভানি জেলায় অবস্থিত। এই লোকসভা কেন্দ্রের সদর দফতর পারভানি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল পারভানি লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পারভানি জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি পারভানি জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পারভানি জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পারভানি জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পারভানি জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পারভানি জেলায় অবস্থিত।
পারভানি লোকসভা কেন্দ্র বিজয়ী বর্তমান সংসদ শিব সেনা দলের সদস্য সঞ্জয় হরিভাউ যাদব এবং যিনি গত দুই বারের সংসদ (২০১৪ ও ২০১৯)।
পালঘর লোকসভা কেন্দ্র ‎ 
হিঙ্গোলি লোকসভা কেন্দ্র ‎
আজিজুর রহমান মিয়া

আজিজুর রহমান মিয়া বাংলাদেশি রাজনীতিবিদ। তিনি নওগাঁ-১ আসনের সাবেক সংসদ সদস্য।
আজিজুর রহমান মিয়া নওগাঁ জেলায় জন্মগ্রহণ করেন।
আজিজুর রহমান মিয়া ১৯৮৬ সালের তৃতীয় ও ১৯৯১ সালের পঞ্চম জাতীয় সংসদ নির্বাচনে নওগাঁ-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
সামসুল আলম প্রামাণিক

সামসুল আলম প্রামাণিক (১৯৫৩–৩০ জানুয়ারি ২০২৩) বাংলাদেশ জাতীয়তাবাদী দলের রাজনীতিবিদ ও নওগাঁ-৪ (মান্দা) আসনের সাবেক সাংসদ। তিনি ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।
সামসুল আলম প্রামানিক নওগাঁ জেলার মান্দা উপজেলায় জন্মগ্রহণ করেন।
সামসুল আলম প্রামাণিক বাংলাদেশ জাতীয়তাবাদী দলের প্রার্থী হিসেবে নওগাঁ-৪ (মান্দা) আসন থেকে ফেব্রুয়ারি ১৯৯৬ সালের ষষ্ঠ, জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০০৮ ও ২০১৮ সালের নির্বাচনে অংশ নিয়ে পরাজিত হন তিনি।
সামসুল আলম প্রামাণিক ৩০ জানুয়ারি ২০২৩ সালে রাজশাহী মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
নাসির উদ্দিন (দ্ব্যর্থতা নিরসন)

নাসির উদ্দিন একটি পুরুষ নাম যার অর্থ ""দীনকে সাহায্যে করা""।
নাসির উদ্দিন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
নাসির উদ্দিন জিহাদী

নাসির উদ্দিন জিহাদী (১৯৪২-২০১৭) বাংলাদেশ জামায়াতে ইসলামীর রাজনীতিবিদ ও নওগাঁ-৪ (মান্দা) আসনের সাবেক সাংসদ। তিনি ১৯৯১ সালের নির্বাচনে সংসদ সদস্য নির্বাচিত হয়েছিলেন।
নাসির উদ্দীন ১৯৪২ সালে নওগাঁ জেলার মান্দা উপজেলায় জন্মগ্রহণ করেন।
নাসির উদ্দিন জিহাদী বাংলাদেশ জামায়াতে ইসলামীর প্রার্থী হিসেবে নওগাঁ-৪ (মান্দা) আসন থেকে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হয়েছিলেন।
নাসির উদ্দিন জিহাদী ৩ এপ্রিল ২০১৭ সালে ব্রেইন স্ট্রোকে আক্রান্ত হয়ে মৃত্যুবরণ করেন।
নাদিম মোস্তফা

নাদিম মোস্তফা (মৃত্যু: ৩০ জুন ২০২৪) বাংলাদেশ জাতীয়তাবাদী দলের রাজনীতিবিদ ছিলেন। তিনি রাজশাহী-৪ (পুঠিয়া , দুর্গাপুর উপজেলা) আসনের সাবেক সাংসদ। তিনি জুন ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।
নাদিম মোস্তফা রাজশাহী জেলার বাঘমারা উপজেলায় জন্মগ্রহণ করেন।
নাদিম মোস্তফা বাংলাদেশ জাতীয়তাবাদী দলের প্রার্থী হিসেবে রাজশাহী-৪ (পুঠিয়া, দুর্গাপুর) আসন থেকে জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০১৮ সালের একাদশ সংসদ নির্বাচনে রাজশাহী-৫ আসন থেকে পরাজিত হয়েছিলেন।
তমঘা-ই-কায়েদ-ই-আজম

তমঘা-ই-কায়েদ-ই-আযম বা "মহান নেতার পদক" (تمغۂ قائد اعظم) হল পাকিস্তান সরকার প্রদত্ত একটি বেসামরিক পুরস্কার। এই পুরস্কারটি যারা বিজ্ঞান, শিল্প, সাহিত্য, বা খেলাধুলা এবং সেবার ক্ষেত্রে একাডেমিক স্বাতন্ত্র্য অর্জন করেছেন; বা মানবাধিকার এবং জনসেবায় নিঃস্বার্থ-নিষ্ঠার সাথে নিবেদিত ছিলেন তাঁদের দেয়া হয়।
অন্যান্য বেসামরিক পুরস্কারের মতো এই পুরস্কারটি প্রতি বছরের ১৪ আগস্ট ঘোষণা করা হয় এবং পরবর্তী বছরের ২৩ শে মার্চ পাকিস্তানের রাষ্ট্রপতি কর্তৃক একটি অনুষ্ঠানের মাধ্যমে বিজয়ীদের মাঝে প্রদান করেন। এটি পাকিস্তান সরকার কর্তৃক বেসামরিকদের দেওয়া পঞ্চম সর্বোচ্চ সম্মাননা।
লিয়ারি নদী

৭০-এর দশক অবধি নদীটির তীরে কৃষিকাজ হত। তখন নদীটি করাচি শহরের পানীয় জল এবং টাটকা মাছ এর উৎস ছিল। তবে ১৯৪৭ সালে ব্রিটিশ সাম্রাজ্য ভারতে উপনিবেশ গঠন করলে থেকে করাচিকে পাকিস্তানের রাজধানী হিসাবে ঘোষিত করা হয়। এ সময়, বিভিন্ন ভারতীয় রাজ্য তথা পাকিস্তানের অন্যান্য প্রদেশ থেকে আগত শরণার্থীদের একটি বিশাল অংশ এই শহরে বসবাস করতে এসেছিল। নগরীর অর্থনীতি, শিল্প এবং জনসংখ্যার দ্রুত বিকাশের সাথে সাথে নদীর বাস্তুতন্ত্রের রূপান্তর ঘটে এবং এটি ধীরে ধীরে নগর বর্জ্য, নর্দমা ও শিল্প বর্জ্যগুলোর দ্বারা দূষিত হতে থাকে।
নদীর আশেপাশে বহু বিচ্ছিন্ন জনবসতি গড়ে উঠলে মাঝে মাঝে বন্যার ফলে মানুষ ও সম্পত্তির ক্ষতি হত। বিশেষত, ১৯৭৭ সালে মুষলধারে বৃষ্টিপাতের কারণে যে বন্যা বিপর্যয় হয়েছিল, তার পরে সরকার নদীর তীরে বন্যার বাঁধ তৈরির প্রয়োজনীয়তা উপলব্ধি করেছিল। ১৯৮৬ সালে শহরের মধ্য দিয়ে একটি এক্সপ্রেসওয়ে তৈরির প্রস্তাব দেওয়া হয়েছিল যা লিয়ারি নদীর তীর ধরে গড়ে তোলা হবে। পরিকল্পনাটি পরিত্যাগ করা হয়েছিল কারণ একটি আনুমানিক ১ লাখ লোককে স্থানান্তরিত করতে হত। এ কারণে ১৯৯০-এর দশকে বন্যার ঘটনা অব্যাহত ছিল। 
প্রকল্পটি নদীর উভয় তীরে চলমান এলিভেটেড এক্সপ্রেসওয়ের প্রসারিত একটি ১৫ কিলোমিটার বা ১০.২৫ মাইল প্রসারিত অংশটি উত্তর বাইপাসের একটি বাড়তি বা বিকল্প পথ হিসাবে করাচি শহর দিয়ে করাচি বন্দরের সাথে যোগ করা হয়েছে। কিন্তু কাজটি জনসম্মতি সম্মতি ছাড়াই ২০০২ সালে শুরু হয়েছিল। ফলে অপরিকল্পিত জনবসতির কারণে প্রচুর সংখ্যক বাড়িঘর এবং স্কুল ভেঙে ফেলা হয়েছিল। ক্ষতিগ্রস্ত জনগোষ্ঠী, সুশীল সমাজ এবং এনজিও দ্বারা এই প্রকল্পটির বিরুদ্ধে তীব্র প্রতিবাদ উঠেছিল। যে কারণে অর্থনৈতিক ও পরিবেশগত ব্যয় ছাড়াও কমপক্ষে দুই লাখ পরিবারকে উন্নয়ন সাইট থেকে বাস্তুচ্যুত করতে হয়। স্থানীয় কর্মী ও সংস্থাগুলোও বেশ কয়েকটি ব্যয়বহুল বিকল্প প্রস্তাব করেছিলেন। তবে সরকার প্রকল্পটি ক্ষতিগ্রস্ত পরিবারকে শহরের উপশহর হকের উপসাগর এবং তাইজার টাউনের উদ্দেশ্য নির্মিত অঞ্চলে স্থানান্তরিত করার জন্য স্থান পরিবর্তন পরিকল্পনা হিসাবে লিয়ারি এক্সপ্রেসওয়ে পুনর্বাসন প্রকল্পের সংযোজন সহ প্রকল্পটি অব্যাহত রেখেছে।
লিয়ারি এক্সপ্রেসওয়ের উচ্ছেদ ও পুনর্বাসন ব্যতীত গুলবার্গ, উত্তর নাজিমবাদ, সদর, জামশেদ, গুলশান-ই-ইকবাল এবং লিয়াকতাবাদ প্রভৃতি নদীর তীরবর্তী অন্যান্য শহরেও লিয়ারি নদী উন্নয়ন প্রকল্পের আওতায় পুনর্বাসনের পরিকল্পনা করা হয়েছে।
এই নদীপথে আরব সাগরে প্রবাহিত হওয়া পানির আনুমানিক পরিমাণে ২০০ মিলিয়ন ইম্পেরিয়াল গ্যালন বা ৯,০৯.২১৮ মিলিয়ন লিটার। এই নদীর মূল অবদান রয়েছে। এই নদীর স্বাদু পানির একমাত্র উৎস হল বৃষ্টিপাত। নদীর তীরে অবস্থিত চামড়ার ট্যানিং ইউনিট, ফার্মাসিউটিক্যালস, পেট্রোকেমিক্যালস, শোধনাগার, রাসায়নিক, টেক্সটাইল, কাগজ এবং সজ্জা, ইঞ্জিনিয়ারিং ওয়ার্কস এবং তাপ বিদ্যুৎকেন্দ্র সহ বিপুল সংখ্যক শিল্প নিয়মিত তাদের অপরিশোধিত শিল্প বর্জ্য নদীতে নিষ্কাশন করে। নদীর জলে ক্রমবর্ধমান পরিমাণে জৈব পুষ্টির অভাবের কারণে উপকূলীয় বালুচর বরাবর সামুদ্রিক বাস্তুসংস্থান আশংকাজনকভাবে প্রভাবিত হয়েছে।
জলোচ্ছ্বাসের প্রভাব ছড়িয়ে পড়েছে করাচি উপকূলে এমনকি ম্যানগ্রোভ বনাঞ্চলেও। এছাড়াও ক্ষতিকর প্রভাব প্রমাণিত হয়েছে জীববৈচিত্র্য এর সামুদ্রিক প্রজাতি করাচি মাছ হারবারসহ সবুজ সাগর কাছিম, সামুদ্রিক পাখি এবং সামুদ্রিক স্তন্যপায়ী প্রাণিদের উপর।
জিন্দ জেলা

জিন্দ জেলা হল উত্তর ভারতের হরিয়ানা রাজ্যের ২২টি জেলার মধ্যে একটি। জিন্দ শহরটি জেলার প্রশাসনিক সদর দফতর। এটি হিসার বিভাগের অংশ এবং এটি ১৯৬৬ সালে নির্মিত হয়েছিল। শিখ শাসনকালে, জিন্দ হরিয়ানার কেন্দ্রে অবস্থিত ছিল এবং জাঠ বলয়ের চতুর্থ জেলা ছিল। বাকি অঞ্চলগুলি হল - সোনিপাত, রোহতক এবং হিসার।
জেলাটির সদর শহর জিন্দ থেকে এই নামটি পাওয়া যা আবার "জৈন্তাপুরী" থেকে উদ্ভূত বলে জানা যায়। আরও বলা হয় যে এই শহরটি মহাভারতের যুগে প্রতিষ্ঠিত হয়েছিল। জনশ্রুতি অনুসারে, পাণ্ডবেরা " জৈন্তি দেবী " (বিজয়ের দেবী)র সম্মানে একটি মন্দির নির্মাণ করেছিলেন, সাফল্যের জন্য প্রার্থনা করেছিলেন এবং তারপরে কৌরবদের সাথে যুদ্ধ শুরু করেছিলেন। শহরটি মন্দিরের চারপাশে বেড়ে ওঠে এবং এর নাম জৈন্তাপুরি (জৈন্তি দেবীর আবাস) ছিল যা পরবর্তীকালে জিন্দ নামে পরিচিতি লাভ করে।
জেলাটি তিনটি মহকুমা নিয়ে গঠিত: জিন্দ, নারওয়ানা ও সাফিদন। জিন্দ মহকুমা আরও তিনটি তহশিলে বিভক্ত: জিন্ড, জুলানা এবং আলেওয়া (উপ-তহশিল)। নারওয়ানা মহকুমা আরও দুটি তহশিলে বিভক্ত: নারওয়ানা ও উচানা (উপ-তহশিল), এবং সাফিদন মহকুমাকে দুটি তহসিলে বিভক্ত করা হয়েছে: সাফিদন এবং পিলু-খেড়া (উপ-তহশিল)। এই জেলায় পাঁচটি বিধানসভা কেন্দ্র রয়েছে: জিন্দ, জুলানা, সাফিদন, উচানা কালান এবং নারওয়ানা। জিন্দ, জুলানা এবং সাফিদন সোনিপথ লোকসভা কেন্দ্রের অংশ। নারওয়ানা এবং উচানা কালান যথাক্রমে সিরসা এবং হিসার লোকসভা কেন্দ্রের অংশ।
প্রশাসনিক সদর দফতর জিন্দ শহরে একটি অর্জুন স্টেডিয়াম, দুগ্ধ কারখানা, গবাদি পশুখাদ্য কারখানা এবং একটি বড় শস্যবাজার রয়েছে। এখানকার পিডব্লিউডি রেস্ট হাউস, ক্যানাল রেস্ট হাউস এবং বাজার কমিটির রেস্ট হাউসে থাকার সুযোগ রয়েছে। শহরটিতে বিদ্যালয়, কলেজ, হাসপাতাল এবং অন্যান্য সমস্ত প্রাথমিক সুযোগ-সুবিধা রয়েছে। শিবের উপাসনার জন্য অসংখ্য পুণ্য মন্দিরের জন্য জিন্দ বিখ্যাত। ঐতিহ্যময় মহাভারতের সময়কাল থেকে এই শহরটিতে বসতি স্থাপিত হয়েছে। এখানকার পর্যটকদের প্রধান আকর্ষণ রানী তালাও। মূলত অমাবস্যায় পবিত্র স্নানের জন্য, পান্ডু-পিদারা এবং রামরাই, ভক্তদের আকর্ষণ করে।
২০১১ সালের আদমশুমারি অনুসারে জিন্দ জেলার জনসংখ্যা ১,৩৩৪,১৫২। এটি মরিশাস বা মার্কিন যুক্তরাষ্ট্রের মেইনের জনসংখ্যার প্রায় সমান। জনসংখ্যার ভিত্তিতে এটি ভারতে ৩৬৪তম স্থানে (মোট ৬৪০ জেলার মধ্যে) আছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১১.৯৫% ছিল। জিন্দে প্রতি ১০০০ পুরুষের জন্য ৮৭০ জন মহিলা (যৌন অনুপাত) রয়েছে, এবং এখানে সাক্ষরতার হার এর ৭২.৭%।
২০১১ সালের আদমশুমারি অনুযায়ী, জেলার জনসংখ্যার ৯৬.৯৭% তাদের প্রথম ভাষা হিসাবে হিন্দিতে এবং ২.৮১% পাঞ্জাবিতে কথা বলে।
মোজাম্মেল হক (রাজনীতিবিদ)

মোজাম্মেল হক (১৯৫৩-১২ জানুয়ারি ২০২৩) ছিলেন বাংলাদেশি রাজনীতিবিদ। তিনি নাটোর-৪ আসনের সাবেক সংসদ সদস্য।
মোজাম্মেল হক ১৯৫৩ নাটোর জেলায় জন্মগ্রহণ করেন। তিনি ১৯৭০ সালে গুরুদাসপুর পাইলট মাধ্যমিক ও উচ্চ-মাধ্যমিক বিদ্যালয় এসএসসি পাশ করেন। মস্কোর প্যাট্রিস লুমুম্বা বিশ্ববিদ্যালয় থেকে তিনি এলএলবি ও এলএলএম ডিগ্রি সম্পর্ণ করেন।
বিবাহিত জীবনে তার ৩ ছেলে।
মোজাম্মেল হক ১৯৮০ থেকে ১৯৮১ সাল পর্যন্ত বাংলাদেশ ডেভেলপমেন্ট সার্ভিস সেন্টারের সমন্বয়কারী হিসেবে দায়িত্ব পালন করেন। ১৯৮১ তেকে ১৯৮২ সাল পর্যন্ত তিনি দাতা সঙ্গস্থা সাউথ এশিয়া পার্টনারশীপ কানাডার কাট্রি (ফিল্ড) ডিরেক্টর ও ১৯৮২ থেকে ১৯৮৭ সাল পর্যন্ত নির্বাহী পরিচালক ও ১৯৮৭ থেকে ১৯৮৮ পর্যন্ত কোষাধ্যক্ষ হিসেবে কর্মরত ছিলেন।
১৯৮৬ থেকে ১৯৮৭ পর্যন্ত এবং ১৯৮৮ থেকে ১৯৮৯ পর্যন্ত তিনি এডাবের (এসোসিয়েশন অব ডেভেলপমেন্ট এজেন্সিজ ইন বাংলাদেশ) চেয়ারম্যান ছিলেন।
১৯৮৭ সাল থেকে ১৯৯০ সাল পর্যন্ত তিনি ন্যাশনাল ডেভেলপমেন্ট ফাউন্ডেশনে নির্বাহী পরিচালক ছিলেন।
২০০৭ থেকে ২০০৯ সাল পর্যন্ত তিনি গণ বিশ্ববিদ্যালয়ের আইন বিভাগের চেয়ারম্যান হিসাবে দায়িত্ব পালন করেন।
মোজাম্মেল হক ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নাটোর-৪ আসন থেকে সংসদ সদস্য নির্বাচিত হয়েছিলেন।
তিনি বাংলাদেশ জাতীয়তাবাদী দলের গুরুদাসপুর উপজেলা শাখার সভাপতি ছিলেন।
১৯৯১ সালের পঞ্চম, ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নাটোর-৪ আসন থেকে সাংসদ নির্বাচনে অংশ নিয়ে পরাজিত হন।
মোজাম্মেল হক ১২ জানুয়ারি ২০২৩ সালে রাত ১০টায় গুরুদাসপুরের নিজ বাসভবনে মৃত্যুবরণ করেন।
যোরহাট বিজ্ঞান ও প্ৰযুক্তিবিদ্যা প্রতিষ্ঠান

যোরহাট বিজ্ঞান ও প্ৰযুক্তিবিদ্যা প্ৰতিষ্ঠান, আসাম সরকার কর্তৃক ১৯৭১ সালে যোরহাট জেলাতে প্ৰতিষ্ঠা করা হয়। জেলাটির বিজ্ঞান উচ্চ শিক্ষার অন্যতম কেন্দ্ৰস্থল হলো এই প্ৰতিষ্ঠানটি।
উজনি অসম এর যোরহাট জেলার চটাইতে অবস্থিত এই প্ৰতিষ্ঠানটি প্ৰায় ২০০ একর ‌এলাকা জুড়ে বিস্তৃত হয়ে আছে। এটার নির্মাণ যোরহাট নগরের প্ৰায় নয় কিলোমিটার দূরত্বে অবস্থিত।
এই বিশ্ববিদ্যালয়ে তিনটি ছেলেদের ও একটি মেয়েদের হোটেল আছে। এছাড়া মেয়েদের জন্য আরেকটা ছাত্রাবাস নিৰ্মাণ কাজ চলছে।
শিক্ষার্থী ও শিক্ষকদের জন্য বিশ্ববিদ্যালয়ে একটা লাইব্রেরি আছে। এখানে পাঠ্যক্ৰমের সাথে জড়িত পুথির সাথে অন্যান্য বিষয়ে প্ৰায় ১১,০০০ অধিক বই লাইব্রেরিতে আছে। এর মধ্যে বিজ্ঞান পত্ৰিকা ও দৈনিক পত্রিকা পড়ার সুবিধা আছে।
শিক্ষার্থী ও শিক্ষকদের জন্য উন্নত মানদণ্ডের একটা কম্পিউটার কেন্দ্ৰ এখানে প্ৰতিষ্ঠা করা হয়েছে। এই কেন্দ্ৰটা প্ৰয়োগশালা ও প্রকল্পের সাথে জড়িত কাজে ব্যবহার হয়।
বিশ্ব বিদ্যালয়টিতে নিম্নোক্ত শাখাসমূহতে শিক্ষা ও স্নাতক ডিগ্ৰী প্ৰদান করা হয়।
বিজ্ঞান ও প্ৰযুক্তিবিদ্যা প্ৰতিষ্ঠানে নিম্নোলিখিত বিভাগগুলো আছে:
২০০৯-২০১০ বৰ্ষতে এখানে "ইলেকট্ৰনিকস এন্ড কমিউনিকেশন ইঞ্জিনিয়ারিং" বিভাগে অভিযান্ত্ৰিক পাঠ্যক্ৰম শুরু করা হয়। এর মোট আসন ৬০টি ।